Kosmiskais skafandrs
Kosmiskais skafandrs ir skafandrs, kas paredzēts cilvēka darbībai kosmiskajā vidē. Tos izmanto iziešanā atklātā kosmosā ārpus kosmosa kuģa bezsvara stāvoklī vai uz Mēness virsmas. Vienkāršākus skafandrus izmanto kosmosa kuģa iekšienē kritisku operāciju (starts, nolaišanās) laikā. Atkarībā no veicamajiem darbiem un tehniskajām iespējām skafandri var būt pilnībā vai daļēji autonomi.